***The Cursed*** er en skrekkfilm fra 2021 regissert av Sean Ellis, som også skrev manus. Hovedrollene spilles av Boyd Holbrook, Kelly Reilly og Alistair Petrie. Filmen hadde premiere under Sundance Film Festival i 2021, før den hadde premiere i USA i februar 2022.

Handlingsreferat
----------------

Under slaget ved Somme i 1916 blir en skadet fransk kaptein brakt inn etter å ha blitt skutt tre ganger i magen. Under operasjonen oppdager og fjerner en kirurg også en fjerde kule, laget av sølv. Rundt 1881 (cirka 35 år før slaget) på landsbygda i Frankrike, leder den brutale eiendommsbaronen Seamus Laurent mordene på en romani-slekt som har slått seg ned på eiendommen hans. Men den eldre lederen for slekten støper et sett med sølv-proteser i form av en ulvs hoggtenner som han håper kan beskytte dem. Et medlem av klanen blir imidlertid tatt til fange, og reist som et fugleskremsel for å tjene som en advarsel til andre omreisende som kan finne på å slå seg ned på det samme området. Lederen deres blir begravet levende med sølv-tennene fremdeles i hånden sin.

Kort tid senere blir byfolket, inkludert Seamus sine barn Edward og Charlotte, plaget av mareritt om fugleskremselet og sølv-tennene. Mens de leker en dag, avslører gårdsgutten Timmy for de andre barna at han vet hvor fugleskremselet befinner seg. Timmy graver også opp sølvtennene. Edward forsøker å stoppe ham, men Timmy blir besatt og bruker hoggtennene til å bite Edward i halsen - samtidig som de andre barna løper sin vei i redsel. Seamus finner snart den sårede Edward, men Timmy har forsvunnet. En doktor konkluderer med at Edward ble angrepet av et vilt dyr, og Edward blir snart syk. Charlotte går til den lokale kirken for å be, og møter Timmy som påstår at han ikke har noe minne om hva som hadde skjedd. Når Charlotte spør Timmy hva han gjorde med sølv-hoggtennene, avslører han at han gjemte dem i kirken. Når Charlottes hushjelp Anais oppdager tennene, flykter Timmy.

Men når Timmy løper inn i skogen, blir han forfulgt av et slags monster, inn i en forlatt hytte hvor Timmy blir drept. Kort tid senere kommer patolog John McBride besøker byen, og leter etter informasjon om det omreisende romani-folket. Den kvelden får Seamus sin herregård besøk av et merkelig ulvelignende beist som, uten hell, forsøker å komme seg inn i hjemmet deres. Dagen etter blir tre andre byfolk angrepet av udyret. To blir drept, men den tredje personen, Anne-Marie, blir alvorlig lemlestet før hun klarer å returnere til byen. Hun blir etter hvert transformert til et dyr, men John McBride fanger og dreper skapningen. Han bringer deretter liket til Seamus, for å gjennomføre en obduksjon. John forklarer at infeksjonen får et offer til å bli en av skapningene,

Isabelle mener at alt som har skjedd er på grunn av den tidligere massakren på romani-folket, og at Seamus sin familie nå er mål for deres forbannelse. John smelter deretter sølv-tennene om til fire sølvkuler. John tar med seg Charlotte og Isabelle til kirken, hvor resten av byfolkene allerede har søkt ly fra angrepene. Men i løpet av natten, etter at alle har sovnet, slipper Isabelle inn det rasende dyret - hvor det fortsetter å massakrere de andre innbyggerne. John skyter deretter udyret med en sølvkule, og beholder de tre andre gjenværende sølvkulene fra angrepet i kirken. Det avsløres at den sårede franske kapteinen fra slaget ved Somme er den voksne Edward, etter å ha hatt sølvkulen inne i seg helt siden han ble skutt i kirken som barn. Etter at sølvkulen blir fjernet av kirurgen dør Edward på operasjonsbordet.

Rolleliste
----------

* Boyd Holbrook som John McBride
* Kelly Reilly som Isabelle Laurent
* Alistair Petrie som Seamus Laurent
* Roxane Duran som Anais
* Nigel Betts som Alfred Molière
* Áine Rose Daly som Anne-Marie
* Amelia Crouch som Charlotte

Eksterne lenker
---------------

* Internet Movie DataBase
* Rotten Tomatoes